rlitschk/wikidir huggingface dataset:
Heinrich Kröger (ok woll Hein Kröger nömmt; * 1932 in Ohrenswohl) is en düütschen Paster un Schriever. He hett sik wetenschoplich mit Plattdüütsch in de Kark befaat. Kröger is upwussen in Ohrenswohl in den Landkreis Stood un in Postmoor bi Hornborg an de Elv. 1952 hett he sien Abitur maakt an dat Athenäum in Stood. Vun 1952 bit 1957 studeer he Theologie in Hamborg, Tübingen, Heidelbarg un Chöttingen. 1957 maak he dat 1. Examen, 1959 dat 2. Examen. Vun 1959 - 1994 weer he Paster an de Lutherkark in Soltau in de Lüümborger Heid. 1996 is he in Chöttingen to'n Dokter in de Theologie promoveert wurrn. 1972 - 1992 weer he Vörsitter vun de „Arbeitsgemeinschaft plattdeutscher Pastoren in Niedersachsen“, vun 1992 - 1998 föhr he dor de Geschäften. Vun 1990 - 2001 is he denn Vörsitter vun de nee Plattform Plattdüütsch in de Kark ween. Vun 2001 af an föhrt he dor de Geschäften. Bavento is he vun 1979 af an Vörsitter vun de „Freudenthal-Gesellschaft“ un höört ok to de Jury för den „Freudenthal-Pries“, de jedet Johr utgeven warrt. Denn is he ok noch Vörsitter vun’t „Forum Plattdüütsch Soltau-Fambossel (SFA)“. Siet 1979 gifft he de Tietschrift „De Kennung“ mit rut
Fortune (franzöösch: Schicksal, Glück, Vermögen, in de Ümgangsspraak ok weertschopplich Spood) betekent ok Fortune, en Programm, Soldier of Fortune, Reeg vun Computerspelen. Fortune is de Familiennaam von Brian Fortune (* 20. Johrhunnert), eirschen Schauspeler, Clayton Fortune (* 1982), engelschen Footballspeler, Dion Fortune (1890–1946), Okkultistin, Rooskrüüzersche, Theosoophsche un Schrieversche ut Wales, Frederick Fortune (1921–1994), US-amerikaanschen Bobfohrer, George Fortune (1931–2019), US-amerikaanschen Opernsänger, Heather Fortune, US-amerikaansche Flötenspelerin, Arrangörin, Kumponistin un Musikpädagogin, John Fortune († 2013), brietschen Komiker, Jonathan Fortune (* 1980), engelschen Footballspeler, Julie Fortune (* 1962), US-amerikaansche Schrieversche, Kristin Fortune (* 20. Johrhunnert), US-amerikaansche Ieskunstlöperin, Leah Fortune (* 1990), brasiliaansch-US-amerikaansche Footballspelerin, Marc-Antoine Fortuné (* 1981), franzööschen Footballspeler, Quinton Fortune (* 1977), süüdafrikaansch Footballspeler, Reo Franklin Fortune (1903–1979), US-amerikaanschen Anthropoloog, Robert Fortune (1812–1880), engelsch Goorner un Forscher, Robert Fortune, franzööschen Speelbaas, Robert Fortune Sanchez (1934–2012), US-amerikaanschen Geistlichen, Seán Fortune (1954–1999), eirschen röömsch-kathoolschen Preester, Sonny Fortune (1939–2018), US-amerikaanschen Musiker, Timothy Thomas Fortune (1856–1928), US-amerikaanschen Journalist un Börgerrechtler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
fortune is en programm, dat en tofällige Naricht ut en Zitatdatenbank utgifft. De mehrsten Utgaven vun fortune kaamt tosamen mit Zitaten vun beröhmte Lüüd, Snacks ut Glückskeksen (dorvun stammt ok de Namm vun't Programm) un annern lustigen Texten. fortune is tomehrst op Unix-oordigen Systemen to finnen, dat gifft dat aver ok för annere Plattformen. Brukers vun Unix-Systemen packt sik en Oproop vun fortune geern in den Start vun en Konsoolfinster, denn gifft dat jümmers bi't Hoochfohrn vun't System en niegen Snack. dat Brukerhandbook vun fortune en Websteed, de jümmers en niegen Snack vun fortune online utgifft
Pontius Pilatus weer in de Johren vun 26 bit 36 n. Chr. Statthöller vun den röömschen Kaiser Tiberius in de Provinz Judäa. Bekannt wurrn is he, weil de Bibel in dat Nee Testament vun em vertellt. He hett Jesus to’n Dood an’t Krüüz verordeelt. De Vörnaam vun Pontius Pilatus is nich bekannt. „Pontius“ is sien Tonaam un de Naam vun siene Familie (lat.: „nomen gentile“). He stammt denn woll ut de röömsche Familie vun de Pontiers af. Lüde ut düsse Familie hefft in de röömsche Geschicht fökener mol en besunnere Rull speelt. En vun Julius Caesar siene Mörders stamm ut düsse Familie af. „Pilatus“ is en Binaam (lat.: „cognomen“). Wat dat heten schall, weet numms so genau. De een seggt, dat kümmt woll vun lat latiensche Woort „pilum“, wat „Speer“ heten deit. Pilatus schall denn so wat, as „Mann mit Speer“ heten. Annere seggt, dat kümmt vun „pilea“, wat en Hoot is. Denn dö Pilatus „Mann mit Hoot“ heten. Gifft avers ok Lüde, de meent, dat kümmt vun dat latiensche Adjektiv „pilatus“ („em sünd de Haare wegmaakt wurrn“). Worhschienlich stammt Pilatus ut de Familie vun de Pontiers af. Denn is antonehmen, dat he in Rom oder in de Pontiers ehr
Tiberius Caesar Augustus (* 16. November 42 v. Chr. in Rom; † 16. März 37 n. Chr. an dat Kap Misenum weer Kaiser vun dat Röömsche Riek vun 14 bit 37 n. Chr. Ehr he vun Augustus to'n Söhn annahmen wurrn weer, hett he den Naam Tiberius Claudius Nero harrt. Na sien Steefvadder Augustus weer Tiberius de tweede Kaiser vun dat Röömsche Riek. As Augustus höör he to dat Huus vun de Juliers un Flaviers to. Dat geev bloß wenig röömsche Kaisers, de so lang alleen regeern konnen, as he. 18 n. Chr. is he to'n eersten Mol röömschen Kunsel wurrn. Dor weer he avers al Kaiser. Ehr he Kaiser wurrn is, hett he bi dat Militär al allerhand towege bröcht. He weer mit siene Armee togange in Pannonien, Illyricum, Raetien un Magna Germania. He hett dor de nöördliche Grenz vun dat Riek bi fastleggt. As he Kaiser weer, hett he ok bi dat Verwalten vun de Provinzen un vun de Finanzen allens goot maakt. Man de Historikers in de latere Antike hefft denn doch man böös över em schreven. Dat keem vunwegen allerhand Theater an sien Hoff. Dor sünd de Lüde achtertücksch üm em rümsleken un he hett sik
Disse Artikel is man blots en Stubben. Du kannst Wikipedia helpen un em verbetern. Mexiko (Estados Unidos Mexicanos) is en Land in Noordamerika. In Mexiko leevt up 1.953.200 km² üm un bi 108.000.000 Minschen. Dat sünd 54,4 Inwahners/km². Hööftstadt vun Mexiko is Mexiko-Stadt mit 8,7 Million Inwahners, dorto noch mol 11 Million Lüde in de Kuntreien dor ümto. Vun de Inwahners in Mexiko sünd bi 60% Mestizen, 7- 30% Indianers (dat kann nich düütlich faststellt weern) un bi 9% stammt vun Europäers af. Afroamerikaners gifft dat meist gor nich. Amtsspraak in Mexiko is Spaansch. 99% vun de Mexikaners könnt düsse Spraak snacken. Man vun 2003 af an gellt 62 Indianerspraken as Nationalspraken. Düsse Spraken weert vun bi 7,1% vun de Inwahners vun Mexiko snackt. De beiden gröttsten dor mank sünd Nahuatl mit 1,7 Million Snackers un Mayathan mit bi 900.000 Snackers. Dat BBP liggt bi 8.066 US-$/Inwahner. Präsident vun dat Land is siet den 1. Dezember 2018 Andrés Manuel López Obrador. Städer in Mexiko Mexiko. Mehr Biller, Videos oder Audiodateien to’t Thema gifft dat bi Wikimedia Commons. Länner in Noord- un Middelamerika Belize | Costa Rica | El Salvador | Guatemala | Honduras | Kanada | Mexiko | Nicaragua |
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 70er v. Chr. | 60er v. Chr. | 50er v. Chr. | 40er v. Chr. | 30er v. Chr. | 20er v. Chr. | 10er v. Chr. | ► ◄◄ | ◄ | 46 v. Chr. | 45 v. Chr. | 44 v. Chr. | 43 v. Chr. | 42 v. Chr. | 41 v. Chr. | 40 v. Chr. | 39 v. Chr. | 38 v. Chr. | ► | ►► Gaius Iulius Caesar warrt vun den Senat vun Rom to'n Gott verklaart. 16. November: Tiberius, tweete Kaiser vun dat Röömsche Riek
Megaclite (ok Jupiter XIX) is en vun de lütten buteren Maanden vun’n Planet Jupiter. Opdeckt weer de Maand an’n 25. November 2000 vun en Koppel US-amerikaansche Astronomen vun de University of Hawaii ünner dat Regeer vun Scott S. Sheppard. Nöömt is de Maand na Megaclite, de in de greekschen Mythologie en Leefste vun Zeus weer. De vörlöpige Beteken vun den Maand weer toeerst S/2000 J 8. Megaclite löpt op en Ümloopbahn in en middleren Afstand vun 23.806.000 km vun’n Planeten. För een Ümloop bruukt de Maand üm un bi 752 Daag un 19 Stünnen. De Bahn hett en bannig grote Exzentrizität vun 0,421 un is üm 152,8 ° gegen den Äquater vun’n Jupiter neegt. De Bewegen vun den Maand is also retrograd, dat heet, dat sik Megaclite gegen den de Richt vun de Rotatschoon vun den Jupiter bewegen deit. De physikaalsch Egenschoppen vun de Bahn is liek as en poor annere Maandbahnen ok. Disse Maanden warrt dorüm tohopenfaat to de Pasiphae-Grupp, nöömt na den gröttsten Maand ut de Grupp. Megaclite hett en middleren Dörmeter vun üm un bi 5 km un tellt dormit to de lütten Maanden. De Böverflach vun den Maand wiest en Albedo vun blots 0,04 op –
Ines Barber (* 23. August 1957 in Rendsborg) is en plattdüütsche Schrieversche, Journalistin un Moderatersche. Barber is 1957 in Rendsborg boren un opwussen. Se hett 1977 an dat Helene-Lange-Gymnasium Abitur maakt un is denn bi’n Holsteinischen Courier anfungen un hett op Journalistin lehrt. 1979 hett se op de Universität Kiel anfungen un Anglistik, Germanistik un Kunsthistorie studeert un 1985 ehrn Magister maakt. Dat Johr is se denn ok bi’n ne’en privaten Radiosenner RSH as tokamen Radiomoderatersche anfungen. Dat eerste mol op Sennung güng se fief Minuuten vör twölf an 1. Juli 1986. Se weer de eerste Sprekersche bi RSH. Barber hett dor as Redakteursche, Woortbaassche un een Johr ok as Viez-Programmdirektorsche arbeit. Bi RSH bleven is se bet 1990. Vun 1992 bet 1993 weer se denn wedder as Woortbaassche un Viez-Programmdirektorsche bi Delta-Radio. 1999 hett se toeerst wat op Platt maakt un bi Radio NORA plattdüütsch modereert un as plattdüütsch Reportersche arbeit. Siet Januar 2001 is se bi NDR 1 Welle Nord. Dor is se ok bi Hör mal’n beten to mit bi un hett bit Februar 2013 Von Binnenland un Waterkant op platt modereert. Up un daal is Ines Barber för de NDR 1 Welle Nord in Sleswig-Holsteen as
Diepholz is de hoochdüütsche Naam von Deefholt, Stadt in’n Landkreis Deefholt, Neddersassen. Diepholz is de Familiennaam von Familien: von Diepholz, düütsche Eddelfamilie. Personen: Gottschalk von Diepholz, Bischop von Ossenbrügge (1109–1119), Johann von Diepholz, Bischop von Minnen (1242–1253), Johann III. von Diepholz, Bischop von Ossenbrügge (1429–1437), Konrad I. von Diepholz, Bischop von Minnen (1209–1236), Kuno von Diepholz, Bischop von Minnen (1261–1266), Otto Diepholz, düütschen Journalist, Rudolf von Diepholz, Bischop von Utrecht (1433–1455). Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Arteria carotis communis (kort ok: Karotis, latiniseerte Form vun’t gr. καρωτίς, afledd vun καρώδης „benüsselt“ – na dat Symptom bi’t Drücken op disse Arterien) is de gemeensome Koppslagader, also en Bloodfatt. Vun wegen ehr Laag in’n Hals warrt se tomeist as Halsslagader betekent. Se löpt in de Deep vun de so nöömt Drosselrinn – vun Ingang to de Bost bit na’n Kopp blangen de Slöök un de Strott. An’n Hals kann an disse Arterie licht de Puls föhlt warrn. Man snackt hier vun Karotispuls. De Carotis hett rechts ehrn Born as stark Bloodfatt ut den Truncus brachiocephalicus, links dorgegen tomeist direkt ut de Arteria subclavia. De verlöpt denn ahn wietere Afgäng. Bi Söögdeerten, so ok bi’n Minsch, deelt se sik in de „Karotisgavel“ in: de Arteria carotis interna (ACI), dat is de binnere Halsslagader för de Bloodversorgen vun’n Bregen, de över de Arteria ophthalmica ok dat Oog mit Blood versorgt. de Arteria carotis externa (ACE), dat is de butere Halsslagader, de den Kopp un de böveren Halsorganen (Kehlkopp, Schilddrüüs un Rachen) versorgt. De Hööch vun de „Karotisgavel“ is na Person teemlich ünnerscheedlich. Afbillt op de Halswarvelsüül kann se twüschen den tweeten un den sössten Halswarvel to liggen kamen. In
De Oostsee deelt Skandinavien vun’n europääschen fasten Wall un is dör Öresund un den Groten un Lütten Belt mit de Noordsee un över de Newa un verschillige Waterstraten mit Wolga, Witt Meer, Swatt Meer, Asowsch Meer un Kaspisch Meer verbunnen. De Naverlänner vun de Oostsee sünd Däänmark, Sweden, Finnland, Russland, Eestland, Lettland, Litauen, Polen un Düütschland. Gröttere Inseln in de Oostsee sünd Gotland un Öland (Sweden), Ålandinseln (Finnland), Dagö un Ösel (Eestland), Wolin (Polen), Usedom (Düütschland/Polen), Rügen, Hiddensee un Fehmarn (Düütschland) un bannig vele Inseln in Däänmark, to’n Bispeel: Bornholm, Lolland, Fünen, Seeland De gröttsten Strööm, wat in de Oostsee münnt, sünd: Oder (Düütschland/Polen), Wießel (Polen), Memel (Litauen), Düna (Lettland) un Newa (Russland). Wichtigste Havens sünd Kopenhagen, Malmö, Stockholm, Helsinki, Sankt Petersborg, Tallinn, Liepaja, Klaipeda, Königsbarg, Danzig, Stettin, Rostock, Lübeck un Kiel. Dat Water vun de Oostsee hett nich soveel Solt as de Ozeane un de Noordsee. In’n Westen liggt dat mehrst so üm twee Perzent, na Oosten to warrt dat Brackwater un geiht in Söötwater över. De Suurstoff warrt af un an to’n Problem, vun wegen dat dor över de Strööm ok Schiet in de Oostsee rinkümmt un dat bruukt denn Suurstoff. Denn is dat good, wenn dat en
Honduras is en Land in Middelamerika. Dor leevt up 112.412 km² bi 9.540.539 Inwahners. Dat sünd 84,7 Inwahners/km². De Hööftstadt is siet den 30. Oktober 1880 Tegucigalpa mit 1.444.085 Inwahners. Annere wichtige Städer sünd in den Noorden vun dat Land San Pedro Sula mit 801.259 Inwahners un an de Karibik-Küst La Ceiba mit 222.055 Inwahners un Puerto Cortés mit 136.031 Inwahners. Vun de Lüde in Honduras sünd üm un bi 90% Mestizen. 7% sünd Indianers ut verscheden Stämm un mit verscheden Spraken, 2% sünd Afroamerikaners un bi 1% stammt vun Europäers af. De Amtsspraak is Spaansch. Mehr as de Hälft vun de Honduraners warrt as arm ankeken. Dat BBP liggt man bi 2 655 US-$/Inwahner. Honduras is indeelt in 18 Departamentos un 298 Municipios. De Municipios wedder warrt in 3.731 statistische Aldeas deelt. Binnen de Aldeas gifft dat denn noch Caseríos, also Wahnplätz mit egen Naam, von de dat 30.591 gifft. Honduras. Mehr Biller, Videos oder Audiodateien to’t Thema gifft dat bi Wikimedia Commons. Länner in Noord- un Middelamerika Belize | Costa Rica | El Salvador | Guatemala | Honduras | Kanada | Mexiko | Nicaragua | Panama | USA Afhängige Rebeden: Bermuda | Gröönland | Saint-Pierre un Miquelon
De Arteria centralis retinae (ok as Zentralarterie vun’t Oog betekent), is en Bloodfatt. In Wohrheit is dat gor keen Arterie, man en Arteriool. Se hett ehrn Born in de Arteria ophthalmica un löpt denn in’n Kieknerv (Nervus opticus) bit na de Papill („blinden Plack“), woneem se sik tomeist in veer Twiegen opdeelt. Se is en Endarterie un tostännig för de Versorgen vun de binneren Schichten vun de Netthuut mit Suerstoff un Nehrstoffen. De buteren Schichten vun de Netthuut un sünners de Fotorezepters warrt över dat Fattsystem vun de Aderhuut (Choroidea) spiest.
Dit Woort hett noch annere Bedüden: kiek dorför ünner Steddörp (Landkreis Ülzen). Steddörp is en Dörp in de Gemeen Heeßel in’n neddersassischen Landkreis Rodenborg (Wümm). To Steddörp höört de lütten Öörd Braak un Flassbarg to. Fröher hett ok een von de Hööv von Stuhenfieren to Steddörp tohöört, aver dissen Hoff gifft dat nich mehr. Steddörp liggt ruchweg in de Mitt twüschen Bremen un Hamborg. Jüst as vele Dörper in de Sietlannen vun de Geest tekent sik ok Steddörp dordör ut, dat dat Dörp teemlich langtogen is. De meisten Hüüs staht an de Hööftstraat, Nevenstraten gifft dat blots wenig. Steddörp is dormit en tyypsch Stratendörp. Dat Ümland is ländlich prägt un warrt to en groten Deel vun landweertschoplich Flachen innahmen. In de Bueree warrt vör allen Swien un Melkveeh hollen. Dör Steddörp flütt de Knüllbeek. In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel
Panama (spaansch: República de Panamá) is en Land in Middelamerika. Dor leevt 3.405.813 Inwahners (Stand: 2010) up 75.517 km². Dat sünd 42,3 Inwahners/km². Panama grenzt in'n Westen an Costa Rica un in'n Oosten an Kolumbien. De Panamakanaal löppt vun de Karibik na den Pazifik dwars dör dat Land dör. Dat Land is an'n 3. November 1903 unafhängig wurrn vun Kolumbien. De Hööftstadt un togliek de gröttste Stadt vun dat Land is Panama-Stadt. Bi 66% vun de Inwahners sünd Mestizen, 13% Afroamerikaners un Mulatten, 10% Kreolen un 8,3 % Indianers. Dat BBP liggt bi 4.630 US-$/Inwahner. Panama is indeelt in 10 Provinzen un 5 Comarcas. De Comarcas staht ünner Sülvsverwaltung von verscheden indigene Volksgruppen. De Provinzen un Comarcas sünd in 81 Distrikte indeelt un de wedder in 679 Corregimientos. Länner in Noord- un Middelamerika Belize | Costa Rica | El Salvador | Guatemala | Honduras | Kanada | Mexiko | Nicaragua | Panama | USA Afhängige Rebeden: Bermuda | Gröönland | Saint-Pierre un Miquelon
De Gemeen Mattfeld höört to de Samtgemeende Brooksen-Vilsen in den Landkreis Deefholt in Neddersassen. Dor wahnt bi 2.800 Inwahners. Mattfeld liggt bi 36 km süüdlich vun Bremen. Nabergemeenden sünd Swarm un Brooksen-Vilsen. Ünner annern höört düsse Oortsdelen na Mattfeld to: Hollen Hustäe Lüttjen Bössel Loge Mattfelder Heid Tuschendörp To'n eersten Mol steiht de Naam vun Mattfeld in en Urkunn ut dat Johr 1179 to lesen. Düsse Urkunn is unnerschreven vun Paapst Alexander III. Dor staht unner annern düsse Wöör in: ...CURTIS in MERDVELDE cum CAPELLA et PERTINENTIIS SUIS Dat heet: Hoff in Mattfeld mit Kapell un wat dor suß noch tohören deit. De Naam vun Mattfeld is dormols also Merdvelde. De Hoffsteed vun düssen Hoff, de dor beschreven warrt, de gifft dat hüdigendags noch midden in't Dörp. Fröher schall dat ok Striet un Dootslag geven hebben mit de Nabergemeen Swarm. Dor schall dat bi üm de Heid gahn hebben, de hüdigendags to Mattfeld tohören deit. SPD: 3 Sitten Bündnis 90/De Grönen: 2 Sitten Wi för Mattfeld: 3 Sitten Unafhängige List Mattfeld: 5 Sitten La Bazoge in Frankriek De Feldmöhl vun Mattfeld steiht to'n eersten Mol in dat Johr 1583 in en Urkunn. Dat weer en Bockwindmöhl. 1827 is se an
Dat Van Deinse Instituut is en Kulturinstitut in Eanske, dat sik mit de Kultur, de Spraak, de Volkskunn, Landschop un Geschicht vun Twente utenannersetten deit. Den Naam hett dat Institut na Jacobus Joännes van Deinse, de dat Volksleed vun Twente schreven hett. Opricht worrn is dat an’n 1. Juni 1996 as Opfolger vun de Stichting Twente Akademie un de Vereniging Oudheidkamer Twente. Websteed vun dat Institut (nedderlandsch)
Nicaragua is en Land in Middelamerika. Dor leevt up 129.494 km² 5.675.356 Inwahners (2007). Dat sünd 43,8 Lüde/km². Nicaragua grenzt in'n Noorden an Honduras, in'n Süden an Costa Rica, in'n Westen an den Pazifik un in'n Oosten an de Karibik. De Naam Nicaragua kümmt ut de Indianerspraak Nahuatl (nicai = hier un aráhuac = Minschen). Dat BBP liggt bi 940 US-$/Inwahner. Dat Land is an'n 15. September 1821 unafhängig wurrn vun Spanien. De Hööftstadt is Managua mit 1.140.506 Inwahners (2007). Anner grote Städer sünd Léon mit 150.327 Inwahners, Chinandega mit 128.618 Lüde un Masaya mit 123.473 Inwahners. Bi 90 % vun de Inwahners vun dat Land wahnt in de Kuntreien an den Pazifik in den Westen vun dat Land. Nicaragua deelt sik in 15 Departamentos un twee Autonome Rebeden (Regiones Autónomas del Atlántico). De Departamentos wedder sünd in Municipios indeelt. 69,7 % vun de Inwahners sünd Mestizen, 17,9% stammt ut Europa af, 9,2 % sünd Afroamerikaners un bi 3,2% Indianers. De Amtsspraak is Spaansch. In'n Oosten warrt noch Kreoolsch snackt. Un denn gifft dat noch allerhand Indianerspraken, as Miskito, Sumu un Igñeri. Thomas Brinkhoff: City Population Tallen na Instituto Nacional de Estadísticas y Censos, Nicaragua Länner in Noord- un Middelamerika
John Carpenter’s The Fog (op Platt so veel as „John Carpenter sien 'De Nevel'“; dt. Titel: The Fog – Nebel des Grauens) is en Horrorfilm vun John Carpenter ut dat Johr 1980. Wiel de Film to de Tiet, as he in de Kinos kamen is, vun de Kritikers veel insteken müss, hett he sik dorna to en Film maakt, de veel kommerziellen Spood harr. Vundaag tellt de Film to een vun de Klassikers vun Carpenter. In’t Johr 2005 is dorvun en Remake produzeert worrn – wedder ünner den lieken Naam. De Film speelt in de Stadt Antonio Bay, de en düster Geheemnis ut de verleden Tiet bargt, ahn dat de hüütigen Inwahners dorvun wat afweet. De eersten Siedlers vun den Oort hebbt Gold annahmen vun en Koppel vun Lepra-Kranken, de in de Neeg en Kolonie inrichten wulln, woneem se hentehn wulln, üm dor to leven un starven. Dat Gold hebbt se nahmen, man de Kranken wulln se nich as Navers hebben, un so hebbt se mit Afsicht en verkehrt Lüchtfüer maakt, üm dat Schipp op en Riff to lenken. De Leprakranken sünd dorop rinfallen un kemen bi dat „Unglück“ üm’t Leven. De söss Siedlers, de dorför verantwoortlich weern, hebbt mi
Swarm is en Gemeende in de Samtgemeende Brooksen Vilsen in den Landkreis Deefholt in Neddersassen. Swarm liggt an de Middelwerser bi 30 km in'n Süden vun Bremen. Vun de lüttjen Städer Achem, Hoya, Syke un Veern is se jummers bi 16 km wiet weg. UWS: 5 Sitten CDU: 4 Sitten SPD: 3 Sitten FDP: 1 Sitt Ohn Partei: 1 Sitt Siet lange Johren pleggt Swarm de Fründschop mit de Gemeende Ancinnes ut Frankriek. 1661 hett de Paster Johann Wolfgang Otto dorvör sorgt, dat de Karkengemeende in Swarm na langen Striet loskamen is vun ehre Mudderkark in Lunsen in'n hüdigen Karkenkreis Veern. Toeerst geev dat in Swarm bloß en Kapell. 1784 is denn de hüdige Kark boot wurrn, bloß de eerste Stock un de Spitz vun'n Toorn fehlen noch. Meist 100 Johr hett dat duert, dat nödige Geld tohopen to kleien. 1879 is de Kark fardigmaakt wurrn, just so, as se hüdigendags dorstahn deit. Ehren Naam „To'n goden Harder“ hett se eerst 1986 kregen. De Sprakener Windmöhl in den Oortsdeel Spraken is 1856 boot wurrn. Dor hannelt sik dat üm en Galerie-Hollänner mit dree Stockwarken bi. Bit 1948 is dor mit Windkraft mahlt wurrn, denn sünd de Möllers up Motorkraft ümstegen.
De Arteria brachialis (Böverarmarterie) is de Arterie, de den ganzen Arm mit Blood versorgt. Se liggt as Foortsatz vun de Arteria axillaris in’n Sulcus bicipitalis medialis, dat heet an de Binnensiet vun’n Bizeps an’n Böverarm. In’n wieteren Verloop deelt se sik bi’n Minschn ünner dat Ellbagengelenk in de Arteria radialis un de Arteria ulnaris för’n Ünnerarm. Bi de Huusdeerten föhrt dorvun an’n Ünnerarm de Arteria interossea communis af un warrt denn as Arteria mediana betekent. De Arteria brachialis warrt medial un lateral vun Nerven flankeert, de to’n medialen oder lateralen Faszikel vun’n Plexus brachialis höört. Medial sünd dat Nervus medianus un Nervus ulnaris, as ok to’n Anfang Nervus cutaneus antebrachii medialis un Nervus cutaneus brachii medialis. Lateral vun de Arterie liggt ünner den Bizeps de Nervus musculocutaneus. Gliek to Anfang gifft de Arteria brachialis en Kollateraal af, de Arteria profunda brachii, de tosamen mit den Nervus radialis un ganz to Anfang den Nervus axillaris vun’n achteren Faszikel vun’n Plexus brachialis achtern twüschen den medialen un den lateralen Andeel vun’n Musculus triceps brachii in’n Sulcus nervi radialis löpt. Dorbi kamt se baven vun’t Ellbagengelenk wedder na vörn un liggt denn twüschen den Musculus brachialis un den Musculus brachioradialis. In’n Ellbagen löpt